Συντεταγμένες: 19°30′N 80°30′W﻿ / ﻿19.5°N 80.5°W﻿ / 19.5; -80.5

Οι **Νήσοι Κέιμαν** (αγγλικά: *Cayman Islands*‎‎) είναι Βρετανικό Υπερπόντιο Έδαφος και βρίσκονται στην Καραϊβική Θάλασσα. Πρόκειται για ένα σύμπλεγμα τριών νήσων συνολικής έκτασης 264 τ.χλμ. και με πληθυσμό 81.546 κατοίκων, σύμφωνα με επίσημη εκτίμηση για το 2022. Τα τρία νησιά του συμπλέγματος είναι το Γκραντ Κέιμαν, το Κέιμαν Μπρακ και το Λιτλ Κέιμαν, τα οποία βρίσκονται νότια της Κούβας και στα βορειοανατολικά της Ονδούρας, μεταξύ της Τζαμάικας και της χερσονήσου Γιουκατάν του Μεξικού. Πρωτεύουσα των νησιών είναι η Τζωρτζ Τάουν στο Γκραντ Κέιμαν, το πιο πυκνοκατοικημένο από τα τρία νησιά, και επίσημη γλώσσα είναι η αγγλική. Τα νησιά Κέιμαν γεωγραφικά ανήκουν στη Δυτική Καραϊβική καθώς και στις Μεγάλες Αντίλλες.

Ιστορία
-------

Κύριο λήμμα: Ιστορία των νήσων Κέιμαν
Το Εθνικό Μουσείο των Νήσων Κέιμαν στην Τζωρτζ Τάουν, Γκραντ Κέιμαν
Η προκυμαία της Τζωρτζ Τάουν
Δεν έχουν βρεθεί αρχαιολογικά στοιχεία που να υποστηρίζουν την ύπαρξη αυτοχθόνων στα Νησιά Κέιμαν. Επομένως, πιστεύεται ότι τα νησιά ανακαλύφθηκαν από τον Χριστόφορο Κολόμβο στις 10 Μαΐου του 1503 κατά τη διάρκεια του τελευταίου ταξιδιού του στην Αμερική. Τα ονόμασε «Las Tortugas» λόγω του μεγάλου αριθμού χελωνών που βρέθηκαν στα νησιά (που σύντομα κυνηγήθηκαν σε βαθμό εξαφάνισης). Ωστόσο, τις επόμενες δεκαετίες τα νησιά άρχισαν να αναφέρονται ως Κέιμανς, λόγω της παρουσίας κροκοδείλων καϊμάν εκεί. Μετά την ανακάλυψη των νησιών από τον Κολόμβο δεν υπήρξε άμεσος αποικισμός, ωστόσο, τα νησιά αποικίστηκαν από πειρατές, ναυαγούς ναυτικούς και λιποτάκτες από τον στρατό του Όλιβερ Κρόμγουελ στην Τζαμάικα. Ο Φράνσις Ντρέικ επισκέφθηκε σύντομα τα νησιά το 1586.

Ο πρώτος καταγεγραμμένος μόνιμος κάτοικος των Νήσων Κέιμαν, ο Ισαάκ Μπόντεν, γεννήθηκε στο Γκραντ Κέιμαν γύρω στο 1661. Ήταν ο εγγονός ενός αποίκου που ονομαζόταν Μπόντεν, ο οποίος μάλλον ήταν ένας από τους στρατιώτες του Όλιβερ Κρόμγουελ στην κατάληψη της Τζαμάικας το 1655.

Η Αγγλία πήρε τον επίσημο έλεγχο των Νήσων Κέιμαν, μαζί με την Τζαμάικα, ως αποτέλεσμα της Συνθήκης της Μαδρίτης του 1670. Την ίδια χρονιά σημειώθηκε επίθεση σε έναν οικισμό αλιείας χελωνών στο Λιτλ Κέιμαν από τους Ισπανούς υπό τον Manuel Ribeiro Pardal. Μετά από αρκετές ανεπιτυχείς προσπάθειες αποίκησης των νησιών που είχαν πλέον γίνει καταφύγιο για τους πειρατές,  ένας μόνιμος αγγλόφωνος πληθυσμός στα νησιά χρονολογείται από τη δεκαετία του 1730. Με τον αποικισμό και την πρώτη επιχορήγηση βασιλικής γης από τον γενικό κυβερνήτη της Τζαμάικας το 1734, ήρθε η επακόλουθη ανάγκη για σκλάβους. Πολλοί μεταφέρθηκαν στα νησιά από την Αφρική. Αυτό είναι εμφανές σήμερα με την πλειοψηφία των ντόπιων κατοίκων να είναι αφρικανικής και/ή αγγλικής καταγωγής. Τα αποτελέσματα της πρώτης απογραφής που πραγματοποιήθηκε στα νησιά το 1802 έδειξαν ότι ο πληθυσμός στο Γκραντ Κέιμαν ήταν 933 κάτοικοι, με 545 από αυτούς τους κατοίκους να είναι σκλάβοι. Η δουλεία καταργήθηκε στα Νησιά Κέιμαν το 1833. Κατά τη στιγμή της κατάργησης, υπήρχαν πάνω από 950 σκλάβοι μαύροι αφρικανικής καταγωγής από 116 λευκές οικογένειες αγγλικής καταγωγής.

Στις 22 Ιουνίου του 1863, τα Νησιά Κέιμαν ανακηρύχθηκαν επίσημα και διοικούνταν ως εξάρτηση της Αποικίας της Τζαμάικας. Τα νησιά εξακολούθησαν να κυβερνούνται ως τμήμα της αποικίας της Τζαμάικας μέχρι το 1962, όταν έγιναν ξεχωριστή αποικία του Στέμματος, ενώ η Τζαμάικα έγινε ανεξάρτητη αλλά μέλος της Κοινοπολιτείας.

Τη δεκαετία του 1950, ο τουρισμός άρχισε να αυξάνεται με το άνοιγμα του αεροδρομίου, μιας τράπεζας και πολλών ξενοδοχείων, καθώς και μια σειρά προγραμματισμένων πτήσεων και στάσεων κρουαζιέρας. Πολιτικά, τα νησιά Κέιμαν ήταν μια εσωτερική αυτοδιοικούμενη περιοχή της Τζαμάικας από το 1958 έως το 1962. Ωστόσο, επέστρεψαν στην άμεση Βρετανική κυριαρχία μετά την ανεξαρτησία της Τζαμάικα το 1962. Το 1972, ένας νέος βαθμός εσωτερικής αυτονομίας παραχωρήθηκε από ένα νέο σύνταγμα, με περαιτέρω αναθεωρήσεις το 1994.  Η κυβέρνηση των Νήσων Κέιμαν επικεντρώθηκε στην ενίσχυση της οικονομίας της περιοχής μέσω του τουρισμού και της υπεράκτιας χρηματοδότησης, δραστηριότητες που ξεκίνησαν από τη δεκαετία του 1970 και μετά. Τα Κέιμαν υπήρξαν ιστορικά ένας αφορολόγητος προορισμός και η κυβέρνηση στηριζόταν πάντα σε έμμεσους και όχι σε άμεσους φόρους. Η περιοχή δεν επέβαλε ποτέ φόρο εισοδήματος, φόρο υπεραξίας ή φόρο περιουσίας, καθιστώντας τα δημοφιλή φορολογικά καταφύγια. Το σύνταγμα τροποποιήθηκε περαιτέρω το 2001 και το 2009, κωδικοποιώντας διάφορες πτυχές της νομοθεσίας για τα ανθρώπινα δικαιώματα.

Γεωγραφία
---------

Τα νησιά βρίσκονται στο δυτικό τμήμα της Καραϊβικής θάλασσας και είναι οι κορυφές μιας υποθαλάσσιας οροσειράς που ονομάζεται Ράχη Κέιμαν (Cayman Ridge ή Cayman Rise). Αυτή η κορυφογραμμή πλαισιώνει την Τάφρο Κέιμαν (Cayman Trough), βάθους 6.000 μ.  που βρίσκεται 6 χλμ. προς τα νότια. Τα νησιά βρίσκονται στα βορειοδυτικά της Καραϊβικής Θάλασσας, ανατολικά των πολιτειών του Κιντάνα Ρόο και του Γιουκατάν του Μεξικού, βορειοανατολικά της Κόστα Ρίκα, βόρεια του Παναμά, νότια της Κούβας και δυτικά της Τζαμάικας. Βρίσκονται περίπου 700 χλμ. νότια του Μαϊάμι, 750 χλμ. ανατολικά του Μεξικού, 366 χλμ. νότια της Κούβας, και περίπου 500 χλμ. βορειοδυτικά της Τζαμάικα. Το Γκραντ Κέιμαν είναι μακράν το μεγαλύτερο, με έκταση 197 τ.χλμ. Τα δύο άλλα νησιά το Κέιμαν Μπρακ και το Λιτλ Κέιμαν, απέχουν περίπου 120 χλμ. ανατολικά βορειοανατολικά του Γκραντ Κέιμαν και έχουν έκταση 38 και 28,5 τ.χλμ. αντίστοιχα. Η πλησιέστερη μάζα εδάφους από το Γκραντ Κέιμαν είναι το Αρχιπέλαγος Καναρρέος (περίπου 150 μίλια μακριά), ενώ το πλησιέστερο από το ανατολικότερο νησί το Κέιμαν Μπρακ είναι το αρχιπέλαγος Χαρδίνες δε λα Ρέινα (περίπου 100 μίλια μακριά) - και τα δύο είναι μέρος της Κούβας. Το υψηλότερο σημείο στα νησιά είναι το Δε Μπλαφ στο ανατολικό τμήμα του Κέιμαν Μπρακ, το οποίο υψώνεται στα 43 μέτρα πάνω από την επιφάνεια της θάλασσας. Το έδαφος είναι ως επί το πλείστον ασβεστολιθικό και περιβάλλεται από κοραλλιογενείς υφάλους.

Διακυβέρνηση
------------

Σήμερα (από τις 21 Απριλίου 2023) Κυβερνήτρια είναι η Τζέιν Όουεν και Πρωθυπουργός (Premier) η Τζουλιάνα Ο' Κόνορ -Κονόλι από τις 15 Νοεμβρίου 2023.

Εκλογές
-------

Κύριο λήμμα: Εκλογές στα Νησιά Κέιμαν

Δημογραφία
----------

Τα νησιά έχουν πληθυσμό 71.105 κατοίκους, σύμφωνα με την απογραφή του 2021. 
Το προσδόκιμο ζωής στο σύνολο του πληθυσμού ήταν σύμφωνα με εκτιμήσεις του 2022 τα 82,04 χρόνια (79,35 χρόνια οι άνδρες και 84,79 οι γυναίκες).

Μεταφορές
---------

Η οδήγηση γίνεται στα αριστερά.

Παραπομπές
----------

1. 1 2  Economics and Statistics Office. «POPULATION AND VITAL STATISTICS» (στα Αγγλικά). Ανακτήθηκε στις 7 Φεβρουαρίου 2024.
2. 1 2  Απογραφή 2021
3. 1 2  Κέιμαν Νήσοι the world factbook
4. ↑  Stokes, Anne V.· Keegan, William F. (Απριλίου 1993). «A SETTLEMENT SURVEY FOR PREHISTORIC ARCHAEOLOGICAL SITES ON GRAND CAYMAN». Florida Museum of Natural History, Gainesville. Ανακτήθηκε στις 5 Ιανουαρίου 2013.
5. 1 2 3 4  «History of Cayman Islands». Αρχειοθετήθηκε από το πρωτότυπο στις 9 Σεπτεμβρίου 2018. Ανακτήθηκε στις 7 Ιουλίου 2019.
6. 1 2 3 4 5 6 7 8 9  «Encyclopedia Britannica – Cayman Islands». Ανακτήθηκε στις 7 Ιουλίου 2019.
7. 1 2 3 4 5 6  «History of the Cayman Islands». Ανακτήθηκε στις 7 Ιουλίου 2019.
8. ↑  Bauman, Robert (2007) *The Complete Guide to Offshore Residency*. p. 115. (ISBN 0-9789210-9-7).
9. 1 2 3  «Key to Cayman - HISTORY – ISLANDS THAT TIME FORGOT». 22 Ιανουαρίου 2016. Αρχειοθετήθηκε από το πρωτότυπο στις 1 Μαρτίου 2021. Ανακτήθηκε στις 7 Ιουλίου 2019.
10. ↑  Keith Thompson, *Life in The Caribbean* (2010, (ISBN 9987-16-015-8)), p. 152
11. ↑  «Cayman Islands History». Gocayman.ky. Αρχειοθετήθηκε από το πρωτότυπο στις 12 Οκτωβρίου 2008.
12. ↑  *The Cayman Islands Annual Report 1988* (Cayman Islands, 1988), p. 127
13. ↑  Colonies in Conflict: The History of the British Overseas Territories by Charles Cawley
14. ↑  Newman, Graeme R. (2010) *Crime and Punishment Around the World: Africa and the Middle East*. p. 82. (ISBN 0-313-35133-3).
15. ↑  Biswas, Rajiv (2002) *International Tax Competition: A Developing Country Perspective*. Commonwealth Secretariat. p. 38. (ISBN 0-85092-688-2).
16. ↑  «Publications». Αρχειοθετήθηκε από το πρωτότυπο στις 23 Δεκεμβρίου 2015. Ανακτήθηκε στις 23 Δεκεμβρίου 2015.
17. ↑  Bush, Phillippe G. Grand Cayman, British West Indies. UNESCO Coastal region and small island papers 3.
18. ↑  «Coordinates + total distance». *web page*. mapcrow. Ανακτήθηκε στις 23 Οκτωβρίου 2011.
19. ↑  «Quintana Roo to Cayman Islands». *web page*. distancesto. Ανακτήθηκε στις 18 Ιανουαρίου 2015.
20. ↑  «Distance from Cayman Islands to Cuba». *web page*. distancefromto.net/. 2011. Ανακτήθηκε στις 23 Οκτωβρίου 2011.
21. ↑  «Coordinates and total distance». *web page*. Mapcrow. Ανακτήθηκε στις 23 Οκτωβρίου 2011.
22. ↑  Bush. Unesco.org. Retrieved on 12 April 2014.
23. ↑  Glenn Gerber. «Lesser Caymans iguana Cyclura nubila caymanensis». *web page*. The World Conservation Union. Αρχειοθετήθηκε από το πρωτότυπο στις 8 Οκτωβρίου 2011. Ανακτήθηκε στις 23 Οκτωβρίου 2011.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κέιμαν Νήσοι** |

* Νήσοι Κέιμαν Νήσοι στο Curlie

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Χώρες της Βόρειας Αμερικής |
| --- |
|  |
| Ανεξάρτητα κράτη | 
* Αγία Λουκία
* Άγιος Βικέντιος και Γρεναδίνες
* Άγιος Χριστόφορος και Νέβις
* Αϊτή
* Αντίγκουα και Μπαρμπούντα
* Γουατεμάλα
* Γρενάδα
* Δομινίκα
* Δομινικανή Δημοκρατία
* Ελ Σαλβαδόρ
* Ηνωμένες Πολιτείες
* Καναδάς
* Κολομβία1
* Κόστα Ρίκα
* Κούβα
* Μεξικό
* Μπαρμπάντος
* Μπαχάμες
* Μπελίζ
* Νικαράγουα
* Ονδούρα
* Παναμάς 2
* Τζαμάικα
* Τρινιντάντ και Τομπάγκο
 |  |
|  |
| Εξαρτημένα εδάφη | 

|  |  |
| --- | --- |
| Δανία | 
Γροιλανδία |
|  |
| Γαλλία | 
* Άγιος Βαρθολομαίος
* Άγιος Μαρτίνος
* Γουαδελούπη
* Μαρτινίκα
* Σαιν Πιερ και Μικελόν
* Κλίππερτον
 |
|  |
| Ολλανδία | 
* Άγιος Ευστάθιος
* Άγιος Μαρτίνος
* Σάμπα
 |
|  |
| Ηνωμένο Βασίλειο | 
* Ανγκουίλα
* Βερμούδες
* Βρετανικές Παρθένοι Νήσοι
* Μοντσερράτ
* Κέιμαν Νήσοι
* Τερκς και Κέικος
 |
|  |
| Ηνωμένες Πολιτείες | 
* Αμερικανικές Παρθένοι Νήσοι
* Νήσος Ναβάσσα
* Πουέρτο Ρίκο
 |

 |
|  |
| 
1 Τμήμα της Βόρειας Αμερικής αποτελεί το νησιωτικό Διαμέρισμα Σαν Αντρές και Προβιδένσια της Κολομβίας. 2 Τμήμα της χώρας βρίσκεται στην Νότια Αμερική. |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Χώρες, υπερπόντια εδάφη και εξαρτήσεις του Ηνωμένου Βασιλείου |
| --- |
|  |
| Ηνωμένο Βασίλειο | 
* Αγγλία
* Βόρεια Ιρλανδία
* Ουαλία
* Σκωτία
 |
|  |
| Υπερπόντια Εδάφη | 
* Αγία Ελένη, Ασενσιόν και Τριστάν ντα Κούνια
* Ανγκουίλα
* Βερμούδες
* Βρετανικό Έδαφος Ανταρκτικής
* Βρετανικό Έδαφος Ινδικού Ωκεανού
* Βρετανικές Παρθένοι Νήσοι
* Γιβραλτάρ
* Κέιμαν Νήσοι
* Μοντσερράτ
* Νήσοι Νότια Γεωργία και Νότιες Σάντουιτς
* Νήσοι Πίτκαιρν
* Νήσοι Τερκς και Κέικος
* Νήσοι Φώκλαντ
* Περιοχές Κυρίαρχων Βάσεων Ακρωτηρίου και Δεκέλειας
 |
|  |
| Εξαρτήσεις του στέμματος | 
* Γκέρνσεϊ
* Νήσος του Μαν
* Τζέρσεϊ
 |

 |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Χώρες της Κοινοπολιτείας των Εθνών |
| --- |
|  |
| Ανεξάρτητες χώρες | 
* Αγία Λουκία
* Άγιος Βικέντιος και Γρεναδίνες
* Άγιος Χριστόφορος και Νέβις
* Αντίγκουα και Μπαρμπούντα
* Αυστραλία
* Βανουάτου
* Γκάμπια
* Γκαμπόν
* Γκάνα
* Γουιάνα
* Γρενάδα
* Δομινίκα
* Εσουατίνι
* Ζάμπια
* Ηνωμένο Βασίλειο
* Ινδία
* Καμερούν
* Καναδάς
* Κένυα
* Κιριμπάτι
* Κύπρος
* Λεσότο
* Μαλαισία
* Μαλάουι
* Μάλτα
* Μαυρίκιος
* Μοζαμβίκη
* Μπανγκλαντές
* Μπαρμπάντος
* Μπαχάμες
* Μπελίζ
* Μποτσουάνα
* Μπρουνέι
* Ναμίμπια
* Ναουρού
* Νέα Ζηλανδία
* Νησιά του Σολομώντα
* Νιγηρία
* Νότια Αφρική
* Ουγκάντα
* Πακιστάν
* Παπούα Νέα Γουινέα
* Ρουάντα
* Σαμόα
* Σεϋχέλλες
* Σιγκαπούρη
* Σιέρα Λεόνε
* Σρι Λάνκα
* Τανζανία
* Τζαμάικα
* Τόγκο
* Τόνγκα
* Τουβαλού
* Τρινιντάντ και Τομπάγκο
* Φίτζι
 |
|  |
| Εξαρτημένα εδάφη | 

|  |  |
| --- | --- |
| Αυστραλία | 
* Αυστραλική Ανταρκτική Επικράτεια
* Νησιά Άσμορ και Κάρτιερ
* Νησιά Κόκος (Κήλινγκ)
* Νήσοι Θάλασσας των Κοραλλίων
* Νησί Νόρφολκ
* Νήσος των Χριστουγέννων
* Νήσοι Χερντ και Μακντόναλντ
 |
|  |
| Ηνωμένο Βασίλειο | 
* Αγία Ελένη, Ασενσιόν και Τριστάν ντα Κούνια
* Ακρωτήρι και Δεκέλεια
* Ανγκουίλα
* Βερμούδες
* Βρετανικές Παρθένοι Νήσοι
* Βρετανικό Έδαφος Ανταρκτικής
* Βρετανικό Έδαφος Ινδικού Ωκεανού
* Γιβραλτάρ
* Γκέρνσεϊ
* Κέιμαν Νήσοι
* Μοντσερράτ
* Νήσοι Πίτκαιρν
* Νήσοι Φώκλαντ
* Νήσος του Μαν
* Νήσοι Νότια Γεωργία και Νότιες Σάντουιτς
* Τερκς και Κέικος
* Τζέρσεϊ
 |
|  |
| Νέα Ζηλανδία | 
* Εξαρτημένη Κτήση του Ρος
* Νήσοι Κουκ
* Νιούε
* Τοκελάου
 |

 |
|  |
| 
Πηγή: (Αγγλικά) Γραμματεία της Κοινοπολιτείας - Χώρες μέλη |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 141893470
* LCCN: n80098315
* GND: 4310479-4
* NDL: 01115563
* BNE: XX6024649

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Αμερική
 |

 |